**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija (EM)

 Rīga, Brīvības iela 55, 506.telpa, plkst.11:00

Rīgā, 2016. gada 12.septembris Nr.11

Sēdi vada: Pēteris Dzirkals – padomes priekšsēdētājs

Sēdē piedalās: Kaspars Bondars; Zigmārs Brunavs; Leonīds Jākobsons; Baiba Fromane; Normunds Grinbergs; Jānis Libkovskis; Ināra Laube; Juris Mellēns; Gints Miķelsons; Mārtiņš Straume; Leonīds Pakrastiņš; Jānis Rāzna; Edmunds Valantis; Tālivaldis Vectirāns; Oskars Zivtiņš; Gunta Grikmane (LAS pilnvarojums); Margarita Gorškova (LPS pilnvarojums).

Uzaicinātie:

|  |  |
| --- | --- |
| Jurijs Spiridonovs | * Finanšu ministrija (FM), Ministres padomnieks stratēģiskos jautājumos;
 |
| Jana Salmiņa  | * FM, Nodokļu administrēšanas un grāmatvedības politikas departamenta direktore;
 |
| Marika ValdmaneMārtiņš Vilnītis | * FM, Uzkrājuma principa projekta vadītāja;
* Rīgas Tehniskā universitāte (RTU),Būvniecības Inženierzinātņu fakultāte, Būvražošanas katedras vadītājs;
 |
| Raivo Kalderauskis | -RTU Būvniecības izglītības iniciatīvas grupa; |
| Eva Anna Pasova | * - RTUBūvniecības izglītības iniciatīvas grupa;
 |
| Nora Kezika  | -RTU Būvniecības inženierzinātņu fakultātes studentu pašpārvaldes vadītāja; |
| Olga Geitus-EitvinaAndris Jacīno | * biedrība “Latvijas Būvuzņēmēju partnerība”;
* biedrība “Latvijas Būvuzņēmēju partnerība”;
 |
| Agrita LūseRoberts Trautmanis | * Building Design and Construction council;
* Building Design and Construction council;
 |
| Roberts Vecums Veco |  - Amatniecības kamera; |
| Edijs Šaicāns Pēteris DruķisIlze Beināre Renārs Špade Brigita Ķirule-Vīksne | - EM, Iekšējā tirgus departamenta, Atbildības novērtēšanas nodaļas vadītājs;-Būvniecības valsts kontroles biroja direktors;- Būvniecības valsts kontroles birojs;- EM Būvniecības politikas nodaļas vadītājs;-EM Būvniecības politikas nodaļa. |

 Sēdē nepiedalās: Aivars Draudiņš; Līga Gaile; Jurijs Strods; Elīna Rožulapa;.

Protokolē: Inese Rostoka - EM Būvniecības un mājokļu politikas departamenta Būvniecības politikas nodaļas vecākā eksperte.

Darba kārtība:

1. Solidārā atbildība būvniecībā.

1. Būvniecības izglītības iniciatīvas grupas vadlīnijas studiju programmas “Būvniecība” kvalitātes uzlabošanai.
2. Citi jautājumi:
	1. Būvniecības stratēģija;
	2. Par Standartu tulkošanas fonda izveidi būvniecībā.
3. Darba plāns turpmākajām LBP sēdēm.

Sēdi sāk 11:05

**1.§**

**Solidārā atbildība būvniecībā**

--------------------------------------------------------------------------------------------------

**Ziņo:** J.Spiridonovs, J.Salmiņa

Likumprojekts “Grozījums likumā “Par nodokļiem un nodevām”” neatrisina visus solidārās atbildības jautājumus, tajā skaitā samaksas jautājumus un ir tikai viens no pasākumiem ēnu ekonomikas mazināšanai.

Piedāvātajā redakcijā daudzas lietas, ko padome ierosināja ir ņemtas vērā. Likumprojekts paredz, ka ģenerāluzņēmējs fiksē visu darbinieku (visā apakšuzņēmēju ķēdes garumā) objektā nostrādāto darba laiku un atbilstoši šim laikam samaksā valsts budžetā valsts sociālās apdrošināšanas obligāto iemaksu, kuras apmērs atbilst valstī noteiktajai minimālai stundas tarifa likmei.

* Ir izvēlēts minimālais maksājuma apjoms, ko nevar uzskatīt par nesamērīgi lielu;
* Ir ierobežota ģenerāluzņēmēja atbildība, kas nepārsniedz līgumā noteikto summu (attiecībā uz darbaspēku atalgojuma sadaļā), tas ir atbildīgs tikai par minimālo nodrošinājumu, ja puses nav vienojušās citādāk. Atbildības apjoms ir limitēts ar noslēgto līgums, ja papildus stundas parādās, tad var vienoties par tām līgumā, no tā nodokļu aprēķins nemainās;
* Mehānisms tiek attiecināts tikai uz kvalitatīvi izpildītajiem darbiem;
* Ziņas Valsts ieņēmuma dienestam par nostrādātām stundā sniedz gan apakšuzņēmējs, gan ģenerāluzņēmējs. Stundu nesakritības gadījumā par ticamu tiek uzskatīta ģenerāluzņēmēja sniegtā informācija;
* Likumprojekts attiecas tikai uz vienu objektu (102., 103.panti, kur runāts par noslēgtā līguma ietvaru).

Padomei interesē:

Vai netiks palielināts birokrātiskais slogs un cik šādas sistēmas ieviešana izmaksās valstij, vai ieguvumi būs sabalansējami ar izdevumiem?

 **J.Spiridonovs** informē, ka netiek plānota neviena jauna štata vietu, visa informācija tiks apkopota un izsūtīta elektroniski VID sistēmā. Pamatinformācija uzņēmumiem ir pieejama, darba devēju deklarācijas jau tiek sniegtas, ģenerāluzņēmēji kontrolē darbinieku plūsmu objektā.

Kā šī sistēma darbosies attiecībā uz mikrouzņēmumiem?

Viss notiks atbilstoši spēkā esošajam regulējumam attiecībā uz mikrouzņēmumu nodokļu nomaksu.

Vai ir izvērtēta pasūtītāja loma nodokļu nomaksas procesā?

Šāda iespēja tika noraidīta, lai saglabātu ģenerāluzņēmēja tiesības uz naudas plūsmu atbilstoši noslēgtajiem līgumiem ar apakšuzņēmējiem.

Kā šie grozījumi likumā atsauksies uz ārvalstu uzņēmējiem, kas strādā objektā?

Netiks mainīts vispārējais princips, kā ārvalstu uzņēmēji maksā nodokļus mūsu valstī.

Anotācija uzskaitīti pārkāpumi nodokļu nomaksā, bet šis likumprojekts nerisinās nevienu no šīm problēmām.

Valstī netiek pareizi maksāti nodokļi un darba algas, tiek veidotas garas apakšuzņēmēju ķēdes, uzņēmumi likvidējas, ieviešot šo mehānismu, nebūs iespējams maksāt mazāk par valstī noteikto minimālo algu un darbinieki būs sociāli nodrošināti.

Kā šis Finanšu ministrijas priekšlikums mazinās ēnu ekonomiku?

Šis projekts necīnās ar ēnu ekonomiku, ar vienu izmaiņu nodokļu jomā nevar atrisināt jautājumu par samaksu. Nepieciešami mazie soļi, lai nonāktu pie lielāka rezultāta. Lielāku efektu varētu panākt, ja nozarē būtu vienošanās par minimālo algu profesiju grupās. Paralēli jāiet uz identifikācijas kartēm un darba laika uzskaiti. Būtu nepieciešams lūgt Ekonomikas ministrijai un LBP ātrāk ieviest būvkomersantu klasifikāciju un ja nepieciešams, var rēķināties ar atbalstu no Finanšu ministrijas puses.

Šis projekts ir vērsts uz to, ka visi pa ķēdi, kas atrodas būvlaukumā ir samaksājuši minimālo nodokli un par nodokļa nomaksu atbildīgs ir ģenerāluzņēmējs tā līguma ietvaros, ko tas ir noslēdzis.

**J.Spiridonovs** apstiprina, ka LBP viedoklis ir izšķirošs, jo tā apvieno lielākās būvniecības nozari pārstāvošās organizācijas un tas tiks respektēs, lai arī kāds tas būtu.

**Nolemj:** 1. Finanšu ministrija šā gada 13.septembrī izsūta padomes locekļiem jauno likumprojekta “Grozījums likumā “Par nodokļiem un nodevām”” redakciju;

 2. Sasaukt LBP ārkārtas sēdi šā gada 14.septembrī plkst.11:00, lai formulētu padomes pozīciju un likumprojekta tekstu, tiem padomes locekļiem, kas nevar piedalīties, savas pārstāvētās organizācijas nostāju paust elektroniski, nosūtot e-pastu LBP sekretariātam.

**2.§**

**Būvniecības izglītības iniciatīvas grupas vadlīnijas studiju programmas “Būvniecība” kvalitātes uzlabošanai.**

--------------------------------------------------------------------------------------------------

|  |
| --- |
| **Ziņo:** E.A.Pasova, N.Kezika |
|  |

Prezentē studentu vīziju par studiju programmas “Būvniecība” kvalitātes uzlabošanu. Šā gada 19.janvāra LBP sēdē tika uzdots jautājums par studentu redzējumu, kādai būtu jābūt studiju programmai “Būvniecība”, tāpēc Būvniecības izglītības iniciatīvas grupas (BIIG) prezentē paveikto 2015. un 2016.gadā. BIIG darbojas studenti un absolventi, kā arī notiek konsultācijas ar mācību spēkiem un būvindustrijas pārstāvjiem.

Vadlīnijas ir universālas un balstās uz Eiropā atzītām vadlīnijām, kas nosaka iekļaujamos procesus un vēlamo vidi augstākās izglītības kvalitatīvā īstenošanā.

Vadlīnijas tiek sadalītas atsevišķos blokos :

● Iestāšanās (optimālais studentu skaits -50 budžeta + 25 maksas vietas; iestājeksāmenā atlasīt spējīgākos, vērtējot: iepriekšējā mācību posmā sasniegto un testa uzdevumus, kam nepieciešama loģiskā un kritiskā domāšana).

● Cilvēkresursi (aicināt industrijas pārstāvjus, pasniedzēju pilnveide, studentu un mācību spēku mobilitāte, ārzemju speciālistu lekcijas u.c.).

● Mācību process (ārvalstu pieredzes ieviešana, sadarbība ar citu studiju programmu studentiem uz BIM platformas, konferences, semināri, studiju programmu saīsinot aizstājot vienu semestri ar praksi vasarā un nozares uzņēmumu iesaiste kvalitatīvu prakses vietu nodrošināšanā, angļu valoda, studentiem izteikts vadības prakses trūkums u.c.)

● Vides infrastruktūra (brīvi pieejamas telpas laboratorijas darbu un pētniecības nodrošināšanai, par 40% samazinās telpu skaits tehniskais nodrošinājums: vides pieejamība, nodrošinājums ar dzeramo ūdeni utt.). Lūgums nozares pārstāvjiem iesaistīties fakultātes vides uzlabošanā.

● Industrijas iesaiste: vieslekcijas, būvobjektu apmeklējumi (neliels cilvēku skaits, ko var uzņemt objektā), tēmas pētniecības darbiem, prakses nodrošināšana, “Būvnieciskas” vides radīšana fakultātē, veidot sadarbības modelis ar uzņēmumiem.

Nepieciešama industrijas iesaisti, lai sagatavotu kvalitatīvus inženierus. Primārie jautājumi, kas būtu jārisina:

1. iestāšanās kritēriju paaugstināšana;
2. studentu skaits kursā;
3. dzeramais ūdens;
4. brīvi pieejamas un atbilstošas telpas;
5. angļu valodas līmeņa celšana;
6. sadarbība ar industriju.

Padome ierosina pašiem studentiem un mācību iestādei nodefinēt, kas ir “jēgpilna” prakse un kādai šai praksei būtu jābūt uzņēmumos.

**Nolemj**: Padome atbalstīt Būvniecības izglītības iniciatīvas grupas prezentēto vīziju studiju programmas “Būvniecība” kvalitātes uzlabošanai.

**3.§**

**Citi jautājumi**

--------------------------------------------------------------------------------------------------

* 1. **Būvniecības stratēģija** (**Ziņo:** E.Valantis);

Ministrija kopā ar biroju uzsāks darbu pie Būvniecības nozares attīstības plāna izstrādes, tiks aptaujāta nozare.

Darba plans:

* Statistikas informācijas pieprasīšana un apkopošana - līdz 23.septembrim
* Konsultācijas ar nozares pārstāvjiem - 26.septembris līdz 7.oktobrim
* Mērķi, rezultatīvie rādītāji, rīcības virzieni, pasākumu plāns - 10.oktobris līdz 21.oktobrim
* Saskaņošana ar nozares pārstāvjiem, viedokļu apkopošana un dokumenta precizēšana no 24.oktobra.

**Nolemj:** Pieņemt informāciju zināšanai.

* 1. **Par Standartu tulkošanas fonda izveidi būvniecībā (Ziņo:** E.Štaicāns)

Ilgu laiku nav bijuši pietiekami līdzekļi standartu tulkošanai, šobrīd identificēti 157 standarti, no kuriem apmēram puse ir Būvniecības standarti.

Nacionālajai standartizācijas institūcijai 2015.gads ir noslēdzies ar 18 tūkst.EUR peļņu. Ir iespēja pieteiktie uz EK līdzfinansējumu 75% apmērā standartu tulkošanai nacionālajā valodā, tāpēc Ministrija cīnās par to, lai nauda netiktu ieskaitīta kopējā budžetā, bet tiktu saglabāta fondā, kas dos iespēju piesaistīt 75% Eiropas komisijas līdzfinansējuma standartu tulkošanai 2 gadu garumā.

**Nolemj: 1.** Atbalsta fonda izveidi un līdzekļu izmantošanu standartu tulkošanai.

 2. Izsūtīt padomes locekļiem tulkošanai paredzētos standartus.

**4.§**

**Darba plāns nākamajai LBP sēdei**

--------------------------------------------------------------------------------------------------

**Nolemj:** 1.Nākamo Latvijas būvniecības padomes sēdi sasaukt 2016.gada 10.oktobrī, pl.11:00, Ekonomikas ministrijā;

1. Jautājumu par Darba grupās paveikto iekļaut nākamās sēdes Darba kārtībā.
2. Padomes locekļiem, sūtīt priekšlikumus par sēdē iekļaujamiem jautājumiem.

Sēdi slēdz 13:15

Padomes priekšsēdētājs P.Dzirkals

Protokolēja I.Rostoka